CELEX: 62012CN0215
Language: sk
Date: 2012-02-28 00:00:00
Title: Vec C-215/12 P: Odvolanie podané 9. mája 2012 : Grazer Wechselseitige Versicherung AG proti rozsudku Všeobecného súdu (šiesta komora) z  28. februára 2012 vo veci T-282/08, Grazer Wechselseitige Versicherung AG/Európska komisia

23.6.2012   
            
            
               SK
            
            
               Úradný vestník Európskej únie
            
            
               C 184/7
            
         Odvolanie podané 9. mája 2012: Grazer Wechselseitige Versicherung AG proti rozsudku Všeobecného súdu (šiesta komora) z 28. februára 2012 vo veci T-282/08, Grazer Wechselseitige Versicherung AG/Európska komisia
   (Vec C-215/12 P)
   2012/C 184/13
   Jazyk konania: nemčina
   
      Účastníci konania
   
   
      Odvolateľka: Grazer Wechselseitige Versicherung AG (v zastúpení: H. Wollmann, Rechtsanwalt)
   
      Ďalší účastník konania: Európska komisia
   
      Návrhy odvolateľky)
   
   
               —
            
            
               zrušiť napadnutý rozsudok,
            
         
               —
            
            
               rozhodnúť vo veci samej s konečnou platnosťou a zrušiť rozhodnutie Komisie 2008/719/ES z 30. apríla 2008 o štátnej pomoci C 56/06 (ex NN 77/06) Rakúska na privatizáciu spoločnosti Bank Burgenland (Ú. v. EÚ L 239, s. 32) a zaviazať Európsku komisiu na náhradu trov konania pred Všeobecným súdom a Súdnym dvorom,
            
         
               —
            
            
               subsidiárne k návrhu v druhej zarážke, vrátiť vec Všeobecnému súdu a vyhradiť si rozhodnutie o trovách konania.
            
         
      Odvolacie dôvody a hlavné tvrdenia
   
   Prejednávané odvolanie smeruje proti rozsudku Všeobecného súdu z 28. februára vo veci T-282/08 — Bank Burgenland. Odvolateľka napáda rozsudok Všeobecného súdu v celom rozsahu. Napadnutý rozsudok trpí na jednej strane procesnými vadami, ktorými boli poškodené záujmy odvolateľky. Na druhej strane porušil Všeobecný súd vo viacerých ohľadoch právo Únie. Odvolateľka uvádza tieto odvolacie dôvody:
   
                
            
            
               Svojím prvým odvolacím dôvodom Grazer Wechselseitige Versicherung AG namieta porušenie práva Únie. Všeobecný súd sa domnieva, že spolková krajina Burgenland nemohla zohľadniť ručenie spolkovej krajiny Burgenland za neplnenie v prípade existujúcich záväzkov Bank Burgenland v priebehu privatizačného procesu. Tieto úvahy sú z právneho hľadiska nesprávne. Všeobecný súd nesprávne uplatnil kritérium súkromného investora. Všeobecný súd opomína, že v prípade ručenia spolkovej krajiny Burgenland za neplnenie ide o povinnosť, ktorú spolková krajina prevzala v rámci jej postavenia vlastníka banky. V súlade s judikatúrou Súdneho dvora a praxou Všeobecného súdu v iných prípadoch, ako napríklad Ryanair
                   (1), treba pri uplatnení kritéria súkromného investora zohľadniť ručenie, na ktoré sa členský štát zaviazal pri výkone hospodárskej činnosti. Okrem toho je právne posúdenie Všeobecného súdu v rozpore s potrebným účinkom práva Spoločenstva v oblasti štátnej pomoci. Zásada nastolená Všeobecným súdom, podľa ktorej členské štáty EÚ nemôžu pri privatizácií bánk dbať o to, aby nadobúdateľ odbremenil členský štát od existujúcich štátnych záruk, je spôsobilá vytvoriť podstatné prekážky pri zvládnutí aktuálnej finančnej krízy a dlhovej krízy štátov v Európe.
            
         
                
            
            
               Svojím druhým odvolacím dôvodom odvolateľka namieta, že napadnutý rozsudok trpí procesnými vadami, pretože Všeobecný súd neuviedol k jednému podstatnému žalobnému dôvodu žiadne vlastné úvahy, ale len „blanko“ odkázal na tvrdenia Komisie. Ide pritom o nesprávne posúdenie Komisie, podľa ktorého nedostatky, ktorými boli (údajne) postihnuté podmienky verejnej súťaže spolkovej krajiny nemali vplyv na sumu uvedenú v konkrétnych predložených ponukách. Nekritickým prevzatím tohto nesprávneho právneho posúdenia porušil okrem toho Všeobecný súd samotné právo Únie. Všeobecný súd prehliada, že chybné podmienky verejnej súťaže mohli viesť k tomu, že uchádzači podajú vyššiu ponuku, ako by podali v prípade verejnej súťaže neviazanej na ďalšie podmienky. Pri privatizácii Bank Burgenland ponúklo konzorcium, ktoré nemalo v súťaži úspech, podľa názoru všetkých príliš vysokú kúpnu cenu, aby tak vyvážilo kvalitatívne nedostatky vlastnej ponuky (konkrétne nebezpečenstvo, že v prípade predaja konzorciu bude voči spolkovej krajine uplatnený nárok z titulu ručenia za neplnenie povinnosti). Pokiaľ Všeobecný súd považuje kvalitatívne kritérium „oslobodenia od ručenia za nesplnenie povinnosti“ za neprípustné z hľadiska práva štátnej pomoci, nemohol zároveň prijať záver, že ponuka konzorcia poskytla lepšiu orientačnú hodnotu pre trhovú cenu Bank Burgenland bez štátnej pomoci.
            
         
                
            
            
               Svojím tretím odvolacím dôvodom tvrdí odvolateľka porušenie jej práva byť vypočutá. Všeobecný súd neposúdil jeden podstatný žalobný dôvod. Medzi účastníkmi konania je nesporné, že Bank Burgenland by aj v prípade predaja konzorciu emitovala pred ukončením privatizácie dodatočné dlhopisy v hodnote 320 miliónov eur. Tieto dlhopisy by profitovali z ručenia spolkovej krajiny za nesplnenie povinnosti. Odvolateľka v tejto súvislosti vo svojej žalobe zo 17. júla 2008 výslovne uviedla, že konzorcium bolo na základe tohto opatrenia zvýhodnené v podstatne väčšom rozsahu, ako odvolateľka. Komisia túto skutočnosť nezohľadnila pri porovnaní oboch ponúk. V napadnutom rozsudku sa Všeobecný súd predmetným žalobným dôvodom nezaoberá. Všeobecný súd preto taxatívne nepreskúmal všetky žalobné dôvody odvolateľky a sudcovi Spoločenstva odňal možnosť vykonania kontroly, ktorá naňho bola prenesená.
            
         
      (1)  Rozsudok Všeobecného súdu zo 17. decembra 2008, Ryanair/Komisia, T-196/04, Zb. II-03643.